open-index/open-wikipedia-markdown huggingface dataset:
Oleumas

**Oleumas** yra sieros trioksido (SO3) tirpalas sieros rūgštyje (H2SO4).

## Formulė
Oleumą galima apibūdinti tokia formule – xSO3.H2O, kurioje x yra bendras SO3 molių kiekis. x reikšmė gali įvairiai varijuoti, todėl oleumai gali būti skirtingi. Oleumus taip pat galima apibūdinti tokia formule: H2SO4.xSO3. Šioje formulėje x yra sieros trioksido molių skaičius. Oleumas dažniausiai yra aprašomas SO3 kiekiu molekulėje.

Kai x lygu 2 turime *pirosieros rūgšties* molekulę H2S2O7, dar vadinamą *disieros rūgštimi*. Gryna pirosieros rūgštis kambario temperatūroje yra kieta medžiaga, besilydanti 36 °C. Pirosieros rūgštis yra retai naudojama tiek laboratorijose, tiek chemijos pramonėje.

## Savybės
Oleumas yra svarbus tarpinis cheminis junginys gaminant sieros rūgštį. SO3 gana lengvai tirpsta vandenyje suformuodamas sieros rūgšties sluoksnį, kurį yra lengva atskirti. Dedant SO3 į koncentruotą sieros rūgštį jis tirpsta joje sudarymas oleumą, kurį atskiedus vandeniu gaunamas papildomas koncentruotos sieros rūgšties kiekis.

Oleumas yra kieta medžiaga kambario temperatūroje, todėl palaikant tokią temperatūrą galima jį transportuoti didelėse geležinkelio cisternose. Norint oleumą paversti skysčiu jis yra kaitinamas garais. Šis procesas yra atliekamas griežtai laikantis saugos reikalavimų, nes perkaitinus oleumą gali susidaryti didelio slėgio sieros rūgšties dujos, kurių perteklius gali nutekėti ir užteršti teritoriją.

Kaip ir koncentruota sieros rūgštis, oleumas yra puikus vandens atėmiklis, taip pat koroziją sukeliantis reagentas.
Raganos sostas (akmuo)

**Akmuo „Raganos sostas“** arba **Lapeliškių akmuo** – mitologinis akmuo, yra Zarasų rajone, 3 km į pietvakarius nuo Turmanto, 170 m į pietryčius nuo kelio  (ties autobusų stotele), 30 m į vakarus nuo Lapeliškių kaimo senųjų kapinių. Tai valstybės saugomas gamtos paveldo objektas.

Akmuo yra nupjauto kūgio formos. Jo aukštis – 2,20 m, ilgis – 3,08 m, plotis – 2,17 m, perimetras – 8,18 m. Akmens viršutinėje dalyje yra 1,07 x 0,70 m dydžio ir 0,30–0,40 aukščio įduba, vadinama raganos sostu.

1972 metais akmenį tyrinėjo Lietuvos istorijos instituto darbuotojai, 1975 ir 1985 metais – Mokslinės metodinės tarybos archeologai. 1994 metais pakoreguotos akmens teritorijos ir apsaugos zonos plotas – 143,2 m². 2000 m. įtrauktas į LR Kultūros vertybių registrą (unik. kodas ). 

## Legenda
Akmens pavadinimas *Raganos sostas* padavime aiškinamas taip, kad senų senovėje, dar tada, kai žemėje viešpatavo raganos, jos sėdėdavo ant jo ir gražiai dainuodavo – ypač pravažiuojant jaunuoliams. Pastarieji sužavėti jų dainomis prisiartindavo prie akmens, o raganos tuomet čiupdavo jaunuolį ir jį myluodavo tol, kol nelaimėlis mirdavo.

## Šaltiniai

## Nuorodos

* Saugomų teritorijų valstybės kadastras 
* Lapeliškių akmuo (žemėlapis)
Mėmiakalnis

**Mėmiakalnis** (arba **Pratkūnų kalnas**) – kalva Zarasų rajone, už 9 km nuo Salako, dešinėje Salako–Švedriškės kelio pusėje. Tai aukščiausia vieta šiaurės rytų Aukštaitijoje (239 m virš jūros lygio). Kalva moreninė sankrovinė.

Šalia yra Pratkūnų ir Bajorėlių kaimai. Įsteigtas Pratkūnų geomorfologinis draustinis.

## Šaltiniai

## Nuorodos
* Pratkūnų kalnas (žemėlapis)
Matthew Bellamy

**Metju Džeimsas Belamis** (*Matthew James Bellamy*; g. 1978 m. birželio 9 d., Kembridže, Anglijoje) – Anglijos muzikantas, dainininkas, „Muse“ grupės narys.

Grupėje dainuoja, groja gitara, klavišiniais, pianinu. Taip pat kuria muziką ir žodžius.

## Šeima
Metju tėvas, Džordžas (*George*), 1960 metais grojo gitara „The Tornadoes“ Anglijos roko grupėje. Tai buvo viena pirmųjų anglų grupių, pasiekusių pripažinimo JAV, kartu su grupe „Telstar“. Metju taip pat turi seserį Rhian, kuri gyvena Džersyje. Ji persikraustė, nes nenorėjo būti trukdoma žiniasklaidos.

Metju motina, Marilyn, gimė Belfaste (Šiaurės Airija), ji persikėlė į Angliją 1970 metais. Pačią pirmą jos dieną Anglijoje ji sutiko Džordžu Belamiu, kuris tuo metu dirbo taksi vairuotoju Londone. Jie pamilo vienas kitą, ir netrukus susituokė, persikėlė į Kembridžą, kur ir gimė Metju.

## Atlikimo stilius
Metju balsas yra labai stiprus, dainuodamas naudoja aukštas vokalo linijas, tai yra pagrindinis skambesys „Muse“ muzikoje. Metju balsas lyginamas su Thom Yorke, (Radiohead), Freddie Mercury (Queen), Axl Rose (Guns N' Roses), Jimmy Gnecco (Ours), Emile Wordsworth, Bono ir Jeff Buckley.

Matthew grojimo pianinu stilius buvo įkvėptas žymių romantinių kūrėjų darbų, tokių kaip Sergei Rachmaninoff ir Franz Liszt. Šis romantinis stilius kartu su roko elementais atsispindi daugelyje Muse dainų. Rachmaninoff „Piano Concerto No. 2“ elementai turėjo didelę įtaką tokioms Muse dainoms kaip „Space Dementia“, „Megalomania“, „Ruled by Secrecy“, „Butterflies and Hurricanes“. Gyvuose pasirodymuose M. Bellamy visada renkasi romantinius pianino skambesius. Albume „Black holes and revelations“ galime girdėti rusų romantinio kompozitoriaus Tchaikovskio „Piano Concerto No. 1“ elementus kaip, pavyzdžiui, dainoje „Hoodoo“.

## Pasiekimai
2005-ųjų balandžio mėnesio žurnalas rinko „seksualiausiųjų roko atlikėjų top 50“, kuriame Matthew Bellamy užėmė 28-ąją vietą. Jis taip pat laimėjo seksualiausio vyro apdovanojimuose 2007 metais, kuriuos skelbė „NME Awards“.
Palūkanos

**Palūkanos** – mokestis už naudojimąsi kito paskolintais pinigais. Tai – pajamos, gaunamos leidžiant kitam naudotis paskolintu kapitalu. Palūkanos yra pajamų šaltinis ir dėl to sudaro nacionalinių pajamų dalį. Palūkanos gali būti vertinamos kaip procentais per metus išreikšta kaina, susiejanti dabartinę vertę su būsimąja. Palūkanų norma yra pagrindinė pinigų ir finansų analizės kategorija.

Palūkanos – pinigų skolinimo kaina arba mokestis už sutikimą atidėti vartojimą. Skolindamas pinigus kitiems, bankas gauna palūkanas už paskolas.

Kreditiniame sandoryje dalyvauja du subjektai: kreditorius (skolintojas) ir skolininkas, abu turintys savo ekonominių interesų. Skolintojas suteikia skolininkui kreditą, turi tikslą gauti naudą – palūkanomis. Palūkanų dydis priklauso nuo skolininko patikimumo, jo finansinės būklės, mokumo lygio, nuo skolinamos pinigų sumos, ekonominės padėties valstybėje, paskolos grąžinimo termino (tas ypač akivaizdu, kai paskolą teikia lombardas) ir kitų sąlygų.

## Istorija
Palūkanos naudotos nuo senų laikų. Pradžioje jos būdavo matuojamos maistu ar kitomis gerybėmis. Vėliu pradėtos naudoti išduodant paskolas. Senovės Graikijoje paskolos siekdavo 10-36 % metinių palūkanų.

Šiais laikais palūkanos yra svarbiausias komercinių, investicinių, kreditinių sandorių ir tarptautinių ekonominių sutarčių elementas.

## Naudojimas
Palūkanos dažniausiai skaičiuojamos diskreciniams laikotarpiams (metams, pusmečiams, ketvirčiams, mėnesiams), o ilgalaikėms operacijoms patogiausia skaičiuoti nepertraukiamą (tolydinį) palūkanų prieaugį. Palūkanos palaipsniui išmokamos kreditoriui arba jungiamos į bendrą skolos sumą. Pirminės sumos didėjimas prisiskaičiuojant palūkanoms vadinamas pradinės sumos kaupimu. Palūkanų norma rodo ne tik skolos prieaugio sumą, bet naudojama kaip operacijų pelningumo įvertinimo rodiklis.

## Palūkanų norma

Palūkanų norma yra dydis nusakantis palūkanų mokesčio dydį, t. y., sutarti metiniai procentai nuo pasiskolintos sumos.

Palūkanos gali būti apskaičiuojamos nuo pradinės sumos viso laikotarpio bėgyje, dar vadinama paprasta palūkanų norma (paprastosios palūkanos), arba nuo sumos su priskaičiuotais už ankstesnį laikotarpį procentais – sudėtine palūkanų norma (sudėtinės palūkanos).

## Šaltiniai
Zadaro Zadar

**Zadaro Zadar** – Kroatijos krepšinio klubas, dalyvaujantis Kroatijos čempionate, Adrijos lygoje bei ULEB taurėje.

## Pasiekimai

* Kroatijos čempionai:
** 1946, 1947, 2005, 2008
* Kroatijos taurės laimėtojai:
** 1998, 2000, 2003, 2005, 2006, 2007
* Adrijos lygos čempionai:
** 2003
* Jugoslavijos čempionai:
** 1965, 1967, 1968, 1974, 1975, 1986
* Jugoslavijos taurės laimėtojai:
** 1970
Zagreb (krepšinio klubas)

**Zagrebo Zagreb** – 1970 m. Kroatijos sostinėje Zagrebe įsikūręs klubas.

## Istorija

Nuo įkūrimo pradžios klubas vadinosi *Siget*. Po šešerių metų ekipa pakeitė pavadinimą į *Novi Zagreb*, ir tik nuo 1991 m. įgijo dabartinį vardą.

Nuo 1989 m. klubas yra žaidęs buvusios Jugoslavijos aukščiausioje lygoje, o nuo Kroatijos nepriklausomybės paskelbimo perėjo į Kroatijos nacionalines pirmenybes. Aukščiausi pasiekimai joje – 5 kartus pasiekta trečia vieta.

Du pastaruosius sezonus komanda pasiekė Kroatijos taurės finalą, tačiau čia abukart pralaimėjo Zadaro „Zadar“ ekipai. Dar vienas kartas, kuomet „Zagreb“ pasiekė taurės finalą buvo 1998 m., tačiau ir čia taurės laimėti neleido „Zadar“ klubas.

Aukščiausias tarpautinis pasiekimas – 1993 m. Koračo taurės ketvirtfinalis, kuriame pralaimėta Barselonos „Barcelona“ ekipai.

## Pasiekimai
* Kroatijos čempionas: 2011
* Kroatijos taurės laimėtojas: 2008

## Garsiausi žaidėjai
*Željko Poljak
*Josip Sesar

## Žymesni treneriai
*Jasmin Repeša
*Boško "Pepsi" Božić
*Dražen Anzulović
*Danijel Jusup

## Nuorodos

* Oficiali Adrijos lygos svetainė 
* Oficiali Kroatijos lygos svetainė
2-oji Ispanijos krepšinio lyga

**Liga Española de Baloncesto** – antra pagal pajėgumą, po ACB, Ispanijos krepšinio lyga.

Lyga įkurta 1996 m. Žaidžiama pagal FIBA taisykles. Lygoje rungtyniauja 18 komandų. 

Dvi stipriausios LEB komandos po sezono persikelia į ACB, o dvi silpniausios lygos komandos iškrenta į trečią pagal pajėgumą divizioną LEB Plata.

## LEB čempionai

* 1997 m. „Ciudad de Huelva“
* 1998 m. Mursijos „Polaris World“
* 1999 m. Breogano „Leche Rio“
* 2000 m. Alikantės „Etosa“
* 2001 m. Leidos „Plus Pujol“
* 2002 m. Alikantės „Etosa“
* 2003 m. Mursijos „Polaris World“
* 2004 m. Bilbao „Lagun Aro“
* 2005 m. Fuenlabrados „Alta Guestion“
* 2006 m. San Sebastijano „Bruesa GBC“
* 2007 m. Manresos „Ricoh“
* 2008 m. Saragosos CAI
* 2009 m. Valjadolido „Blancos de Rueda“
* 2010 m. Saragosos CAI
* 2011 m. Mursijos „Murcia“

## 2011-2012 m. sezono komandos

## Nuorodos

* Ispanijos krepšinio federacijos oficialus puslapis
Stanislav Akanovič

**Stanislav Akanovič** (1935 m. sausio 26 d. Vaitiešiūnų kaime, Šalčininkų raj. – 2018 m. balandžio 23 d.) – pedagogas, Aukščiausios Tarybos – Atkuriamojo Seimo narys.

## Biografija

1951 m. baigęs Jašiūnų septynmetę mokyklą įstojo į Trakų mokytojų seminariją, kurią baigė 1955 m. 1967 m. baigė Vilniaus aukštąją partinę mokyklą.

1955 m. Šalčininkų rajone dirbo komjaunimo komitete, kultūros ir švietimo įstaigose. 1955–1957 m. atliko karinę tarnybą, grįžęs iš armijos dirbo Šalčininkų rajono mokyklose, 1960–1963 m. Eišiškių Kultūros skyriaus vedėjas. Nuo 1960 m. organizavo dainų ir šokių šventes bei kitus kultūrinius renginius rajone. 1966 m. spalio mėn. paskirtas Trakų rajono Vykdomojo komiteto pirmininko pavaduotoju. 1982–1990 m. Vilniaus rajono Vykdomojo komiteto pirmininko pavaduotojas. Jam vadovaujant rajono kolektyvai gausiai dalyvavo respublikinėse dainų ir šokių šventėse bei kituose renginiuose.

1990–1992 m. Aukščiausiosios Tarybos-Atkuriamojo Seimo deputatas. Balsuojant dėl Lietuvos Nepriklausomos Valstybės atstatymo susilaikė.

## Šaltiniai

## Nuorodos

* Biografija
Petras Šakalinis

**Petras Šakalinis** (1948 m. rugpjūčio 18 d. Kazariezoje, Molėtų raj. – 2007 m. kovo 11 d. Vilniuje) – inžinierius, Lietuvos profsąjungų ir politinis veikėjas.

## Biografija
Šeimoje augo penki broliai ir viena sesuo. Mokėsi Kulionių pradinėje mokykloje, vėliau Suginčių vidurinėje mokykloje, kurią baigė 1967 m. Tais pačiais metais įstojo į Vilniaus politechnikos mokyklą. Baigęs įgijo kontrolinių matavimo prietaisų ir automatikos šaltkalvio specialybę.

1970–1972 m. Lietuvos standartų komitete elektros matavimo prietaisų laboratorijos inžinierius, 1972–1974 m. matavimo prietaisų remonto gamyklos „Matas“ kontrolinių prietaisų šaltkalvis. 1974–1977 m. Lietuvos kino studijos elektrikas, operatoriaus asistentas apšvietėjas. 1977–1982 m. Vilniaus kuro aparatūros gamyklos Metrologijos skyriaus, 1982–1984 m. Santariškių gydymo įstaigų valdybos kontrolinių prietaisų ir automatikos šaltkalvis elektrikas. 1984–1991 m. buitinių paslaugų įmonės „Banga“ elektrikas.

1988–1990 m. Lietuvos Persitvarkymo Sąjūdžio tarybos narys, pramonės įmonių Vilniaus mieste sąjūdžio „Labora“ įgaliotinis, Sąjūdžio renginių apsaugos tvarkdarys – „žaliaraištis“. 1991 m. sausio įvykių dienomis saugojo Aukščiausiąją Tarybą, LR Seimo III rūmus, buvo penktojo būrio gynėjas.

1991–1996 m. Respublikinių profesinių sąjungų rūmų direktorius. 1996–2000 m. LR Seimo narys, išrinktas pagal Tėvynės sąjungos sąrašą, priklausė Tėvynės sąjungos frakcijai, dirbo Seimo Socialinių reikalų ir darbo komitete. 2000–2007 m. Vilniaus miesto savivaldybės Civilinės saugos tarnybos operatorius.

1990–1993 m. Lietuvos darbininkų sąjungos atsakingasis sekretorius. Organizavo ekspedicijas į Donecką, Kuzbasą, Vorkutą ir joms vadovavo. 1993 m. Lietuvos darbininkų sąjungos viceprezidentas. Nuo 1993 m. Tėvynės sąjungos (Lietuvos konservatorių) partijos narys.

1998 m. išrinktas Lietuvos samariečių bendrijos viceprezidentu. Lietuvos kariuomenės kūrėjų savanorių sąjungos Vilniaus apskrities valdybos narys.

Apdovanotas Sausio 13-osios medaliu. Vaikai: Tomas (g. 1979 m.) ir Zita (g. 1981 m.).

2007 m. kovo 11 d. žuvo per gaisrą daugiabutyje.

## Šaltiniai
Stasys Kašauskas

**Stasys Kašauskas** (g. 1943 m. rugpjūčio 10 d. Birikuose, Telšių valsčiuje) – Lietuvos žurnalistas, rašytojas, leidėjas.

## Biografija
Rašytojo Raimondo Kašausko brolis. 1962–1964 m. studijavo Vilniaus universitete (VU). 1964–1967 m. tarnavo SSRS kariuomenėje. 1968–1971 m. dirbo dienraščių „Komjaunimo tiesa“, „Tiesa“, 1971–1975 m. savaitraščių „Gimtasis kraštas“, 1975–1980 m. „Literatūra ir menas“ redakcijose. 1981 m. VU baigė žurnalistiką. 1980–1989 m. žurnalo „Moksleivis“ vyr. redaktoriaus pavaduotojas.

1989–1990 m. SSRS liaudies deputatas, 1990–1992 m. LR Aukščiausios Tarybos deputatas. 1992–1993 m. savaitraščio „Atgimimas“ redaktorius. 1992–2000 m. žurnalo „Lithuania in the World“ leidėjas ir vyriausiasis redaktorius. 2001–2004 m. leidyklos „Artlora“ direktorius.

Nuo 1998 m. Dominikos Respublikos garbės generalinis konsulas Lietuvoje. Paskelbė daugybę publikacijų periodinėje spaudoje. Turi keletą valstybės apdovanojimų.

## Kūryba
Debiutavo kaip socializmo statybos romantikas ir patoso reiškėjas. Parengė emocingai komentuojamų dokumentų, susijusių su II pasaulinio karo kolizijomis Lietuvoje.

## Įvertinimas
* 1989 m. Vinco Mickevičiaus-Kapsuko premija
* 2000 m. Lietuvos nepriklausomybės medalis
* 2010 m. atminimo medalis „Lietuvos nepriklausomybės atkūrimui 20 metų“

## Bibliografija
* Žemė nelieka skolinga: apybraiža apie Kulvos melžėją S. Kuodienę. – Vilnius, 1974.
* Žmonės didelėje žemėje: reportažai apie BAM’ą. – Vilnius: Mintis, 1977. – 61 p.
* Gyvenimo vagos: apybraža apie Rokiškio raj. Liudo Giros kolūkį. – Vilnius, 1980.
* Negrįžtantis bumerangas: kelionės apybraiža. – Vilnius: Mintis, 1980. – 128 p.
* Gyvenimo paveikslai: publicistinės novelės. – Vilnius: Vaga, 1982. – 204 p.
* Mes, Adomo vaikai: ironiška proza. – Vilnius: Vaga, 1984. – 221 p.
* Nekasdieniai pasimatymai: meninės apybraižos. – Vilnius, 1985.
* Meilė ir kiti žaidimai: ironiška proza. – Vilnius: Vyturys, 1987. – 190 p.
* Einu namo: meninė publicistika. – Vilnius: Vaga, 1988. – 214 p.
* Tiesos sakymas: meninė publicistika. – Vilnius: Mintis, 1988. – 137 p.
* Leisk, Viešpatie, numirti (Brailio raštas). – Vilnius: Versmė, 1991. – 264 p.
* Gyvenimo paveikslai: publicistikos rinktinė. – Vilnius: Standartų spaustuvė, 2003. – 519 p.
* 1990 kovo vienuoliktoji Lietuvos valstybingumo raidoje (sud. Stasys Kašauskas, Birutė Valionytė). – Vilnius: Artlora, 2005. – 40 p.: iliustr. – ISBN 9955-508-14-0
* 1990 kovo 11 Lietuvos valstybingumo raidoje (sud. Stasys Kašauskas, Birutė Valionytė). – Vilnius: Artlora, 2006. – 40 p.: iliustr. – ISBN 9955-508-20-5
* 11 March 1990 in the evolution of еру statehood of Lithuania (compiled by Stasys Kašauskas, Birutė Valionytė). – Vilnius: Artlora, 2007. – 40 p.: iliustr. – ISBN 9955-508-21-3

## Šaltiniai
Ryšard Maciejkianiec

**Ryšard Maciejkianiec** (g. 1947 m. birželio 28 d. Kaniūkų kaime, Vilniaus rajone) – Vilniaus krašto politinis ir visuomenės veikėjas.

## Biografija

1975 m. baigė Vilniaus valstybinį universitetą, teisininkas.

1965–1969 m. dirbo mokytoju Vilniaus rajono mokyklose, tarnavo tarybinėje armijoje. 1970–1973 m. Vilniaus rajono Buivydžių apylinkės tarybos vykdomojo komiteto pirmininkas. 1973–1989 m. Šalčininkų rajono tarybos vykdomojo komiteto sekretorius, iki 1990 m. Partinės kontrolės komisijos prie Lietuvos komunistų partijos Centro komiteto narys.

1990–1992 m. Aukščiausios Tarybos – Atkuriamojo Seimo deputatas, balsuojant dėl Lietuvos nepriklausomos valstybės atstatymo susilaikė. 1992–1996 m. Seimo narys. 1997-2000 m. ir 2003–2007 m. Vilniaus rajono savivaldybės tarybos narys.

## Šaltiniai
Stanislavas Peško

**Stanislavas Peško** (g. 1941 m. balandžio 22 d. Notalino kaime, Vilniaus rajone) – inžinierius, Aukščiausiosios Tarybos – Atkuriamojo Seimo deputatas.

## Biografija

1976 m. baigė Baltarusijos žemės ūkio mechanizacijos ir elektrifikacijos institutą, inžinierius mechanikas.

1962–1975 m. Lietuvos žemės ūkio technikos Vilniaus rajono susivienijimo valstybinės techninės priežiūros inspektorius, mechanizacijos inžinierius, remonto dirbtuvių vedėjas, vyriausias inžinierius. 1975–1990 m. – Šalčininkų rajono Remonto ir techninio aptarnavimo įmonės direktorius.

Lietuvos lenkų sąjungos Centro valdybos narys. 1990–1992 m. Aukščiausiosios Tarybos deputatas, balsuojant dėl Lietuvos nepriklausomos valstybės atstatymo susilaikė.

## Apdovanojimai
* „Už nuopelnus Lenkijos Respublikai“ Komandoro kryžius ().

## Nuorodos

* Biografija
Sergej Pirožkov

**Sergej Pirožkov** (1958 m. rugsėjo 19 d. Kazachijos TSR, Semipalatinske – 1998 m. rugpjūčio 24 d. Visagine) – inžinierius, Lietuvos politinis ir visuomenės veikėjas.

## Biografija

1975–1977 m. mokėsi Maskvos M. Lomonosovo valstybiniame universitete, 1987 m. baigė Leningrado politechnikos institutą, inžinierius.

1978–1982 m. Semipalatinsko branduolinio poligono derintojas, laborantas. 1982–1985 m. – Ignalinos atominės elektrinės šiluminių procesų ir šiluminės technikos prietaisų kontrolės elektrošaltkalvis. 1985–1990 m. šios elektrinės skaičiavimo technikos inžinierius. 1990–1992 m. Aukščiausiosios Tarybos – Atkuriamojo Seimo deputatu.

Buvo Lietuvos komunistų partijos narys, šios partijos Sniečkaus gyvenvietės komiteto biuro narys. 1989–1991 m. LKP (SSKP) narys.
Leonas Jankelevičius

**Leonas Jankelevičius** (g. 1950 m. sausio 3 d. Naujininkų kaime, Šalčininkų rajone) – komunistinis Lietuvos lenkų veikėjas, veterinarijos gydytojas, Aukščiausiosios Tarybos – Atkuriamojo Seimo deputatas.

## Biografija

1976 m. baigė Maskvos veterinarijos akademiją, veterinarijos gydytojas. 1983 m. baigė Leningrado aukštąją partinę mokyklą.

1968 m. Šalčininkų rajono Skynimų tarybinio ūkio vyr. veterinarijos gydytojas. 1968–1970 m. tarnavo tarybinėje armijoje. 1970–1972 m. Gudelių apylinkės veterinarijos gydytoju, Jašiūnų ligoninės vyr. veterinarijos gydytojas. 1972–1978 m. Turgelių tarybinio ūkio partinės organizacijos sekretorius, Lietuvos komunistinės jaunimo sąjungos Šalčininkų rajono komiteto antrasis, pirmasis sekretorius. 1978–1981 m. Lietuvos komunistų partijos Šalčininkų rajono komiteto skyriaus vedėjas. 1983–1988 m. Lietuvos komunistų partijos Centro komiteto skyriaus organizatorius. 1988–1989 m. – Šalčininkų rajono tarybos vykdomojo komiteto pirmininku. Nuo 1989 m. Lietuvos komunistų partijos (TSKP) Šalčininkų rajono komiteto pirmasis sekretorius.

1990 m. rinkimuose į Aukščiausiąją Tarybą išrinktas pagal Lietuvos komunistų partijos sąrašą. 1990 m. kovo 11 d. svarstant Lietuvos nepriklausomos valstybės atstatymo klausimą siūlė „neskubėti” ir balsuojant susilaikė. Nuo 1990 m. kovo 20 d. Rytų Lietuvos problemų laikinosios komisijos ir Biudžeto komisijos narys. Nuo 1991 m. gegužės 29 d. Lenkų frakcijos narys. 

1992 m. pasibaigus Aukščiausiosios Tarybos kadencijai buvo teisiamas kaip lenkų autonomininkas – lenkų grupės, kuri, pasinaudodama SSRS žlugimu, siekė įkurti lenkų teritorinį autonominį darinį pietryčių Lietuvoje, veikėjas.

## Nuorodos

Biografija
Girona (krepšinio klubas)

**Žeronos Akasvayu** – buvęs Katalonijos krepšinio klubas, įsikūręs Ispanijos mieste Žeronoje, dalyvavęs ACB čempionate bei vietinės reikšmės Katalonijos taurėje, kurią du kartus laimėjo 1996 ir 2006 m.

2007-2008 m. sezono pabaigoje buvo viešai prabilta apie klubą kamuojančius sunkumus, tad fanai įkūrė organizaciją, palaikančią komandą, raginančią atsikratyti skolų ir toliau dalyvauti aukščiasio lygio krepšinio lygose. Tam tikslui buvo įkurtas interneto puslapis, renkantis parašus po peticija, surengtos protesto akcijos, tačiau naujojo sezono išvakarėse klubas, turėjęs dalyvauti ACB bei ULEB Europos taurės turnyruose, paskelbė stabdantis savo veiklą.

2008 m. Katalonijoje buvo įkurtas naujas, Žeronos "Sant Josep" klubas, kuris dalyvauja ketvirtojoje Ispanijos krepšinio lygoje.

Aukščiausioje Ispanijos krepšinio lygoje ACB dalyvavo nuo 1988-1989 m. sezono. Aukščiausia pasiekta vieta vieta – penktoji. Tai pavyko padaryti 2006-2007 m. sezone.

2007 metais laimėjo pirmąjį tarptautinį trofėjų – FIBA Europos taurę.

Turbūt garsiausias buvęs komandos žaidėjas bei penkis sezonus (2000–2005 m.) ekipos treneriu dirbęs – juodkalnietis Duško Ivanović. Nuo 2005 iki 2007 m. komandoje rungtyniavo lietuvis Dainius Šalenga, o 2007–2008 m. sezone komandoje žaidė Tomas Nagys.

## Pasiekimai nuo patekimo į ''[[ACB]]''

* 1988-1989 m.: 23 vieta ACB.
* 1989-1990 m.: 18 vieta ACB, Koračo taurėje iškrito antrajame etape.
* 1990-1991 m.: 13 vieta ACB.
* 1991-1992 m.: 11 vieta ACB.
* 1992-1993 m.: 16 vieta ACB.
* 1993-1994 m.: 17 vieta ACB.
* 1994-1995 m.: 17 vieta ACB.
* 1995-1996 m.: 11 vieta ACB.
* 1996-1997 m.: 14 vieta ACB.
* 1997-1998 m.: 12 vieta ACB.
* 1998-1999 m.: 8 vieta ACB.
* 1999-2000 m.: 10 vieta ACB, pasiekė Koračo taurės pusfinalį, tačiau čia nusileido Limožo CSP klubui.
* 2000-2001 m.: 9 vieta ACB, iškrito antrajame Koračo taurės etape.
* 2001-2002 m.: 11 vieta ACB.
* 2002-2003 m.: 15 vieta ACB.
* 2003-2004 m.: 13 vieta ACB.
* 2004-2005 m.: 16 vieta ACB.
* 2005-2006 m.: 7 vieta reguliariajame ACB sezone, ketvirtfinalyje pralaimėjo Vitorijos „TAU Ceramica“ klubui. Ispanijos taurės ketvirtfinalyje pralaimėjo Valensijos „Pamesa“ ekipai.
* 2006-2007 m.: 5 vieta reguliariajame ACB sezone, ketvirtfinalyje pralaimėjo Barselonos „Winthertur“ klubui. Ispanijos taurės ketvirtfinalyje pralaimėjo Badalonos „Joventut“ ekipai. FIBA Europos taurės turnyre finale įveikė Mariupolio „Azovmaš“ krepšininkus ir iškovojo čempionų titulą.
* 2007-2008 m.: 7 vieta reguliariajame ACB sezone. Ispanijos taurės ketvirtfinalyje pralaimėjo Madrido „Real“ krepšininkams. Pasiekė ULEB taurės finalą, tačiau jame nusileido Badalonos „Joventut“ krepšininkams, kurių neįveikė ir šalies čempionato ketvirtfinalyje.

## Pavadinimų kaita

* 1987-1998 m.: *Valvi*
* 1998-1999 m.: *Gavis*
* 1999-2005 m.: *Casademont*
* 2005-2008 m.: *Akasvayu*
Valentina Suboč

**Valentina Suboč** (g. 1942 m. sausio 10 d. Gaspariškių kaime Švenčionių rajone) – pedagogė, Švenčionių rajono politinė ir visuomenės veikėja.

## Biografija

1962 m. baigė Leningrado valstybinį pedagoginį institutą, mokytoja.

1959–1971 m. Švenčionių rajono Padubingės pradinės mokyklos vedėja. 1971–1974 m. Švenčionių rajono Pabradės apylinkės tarybos vykdomojo komiteto sekretorė, 1974–1978 m. ir 1987–1990 m. – šio komiteto pirmininkė.
1978–1987 m. – Švenčionių rajono A. Mickevičiaus kolūkio pirmininko pavaduotoja – pirminės partinės organizacijos sekretore. 1990 m. – Švenčionių rajono Pabradės apylinkės viršaitė.

Buvo Lietuvos komunistų partijos narė. Lietuvos lenkų sąjungos prezidiumo narė, šios Sąjungos Švenčionių rajono skyriaus pirmininkė.

1990–1992 m. Aukščiausiosios Tarybos deputatė, balsuojant dėl Lietuvos nepriklausomos valstybės atstatymo susilaikė.
Fuenlabrados Baloncesto

**Fuenlabrados Alta Gestion** – Ispanijos krepšinio klubas, žaidžiantis aukščiausioje Ispanijos krepšinio lygoje.

2005 m. klubas tapo antros Ispanijos lygos LEB čempionu bei laimėjo Ispanijos Princo taurę.

Daugiau nei pusę 2006-2007 m. sezono klube žaidė lietuvis Virginijus Praškevičius, tačiau 2007 m. kovą buvo atleistas.

## Komandos sudėtis [[2007]]–[[2008]] m.
*  Ferran Lopez
*  Alvaro Frutos
*  Aleksej Nešovic
*  Vuk Radivojevič
*  Saul Blanco
*  Marko Tomas
*   Matia Sandes
* J. A. Paraiso
* Jorge Garcia
* Javier Vega
* Salva Guardia
* Tom Wideman
* Peter John Ramos
Kačinskas

**Kačinskas** − lietuviška vyriškos giminės pavardė.

Šios pavardės moteriškosios giminės formos yra: Kačinskienė (ištekėjusi moteris) ir Kačinskaitė (mergautinė pavardė).

Pavardę turi šie garsesni asmenys:

* Enrikas Kačinskas (g. 1948) – Lietuvos teatro aktorius;
*Henrikas Kačinskas – aktorius;
*Jeronimas Kačinskas – kompozitorius, dirigentas, pedagogas;
* Juozas Kačinskas (1857–1932) – Lietuvos veterinarijos gydytojas;
*Kęstutis Kačinskas – chorvedys, pedagogas;
*Rimantas Kačinskas – architektas, politikas;
*Valdemaras Kačinskas – politikas;
*Virgilijus Kačinskas – architektas, politikas, signataras;
*Vitas Kačinskas – politikas.
Tibeto kalnynas

**Tibeto kalnynas** arba **Tibeto plynaukštė**, **Tibeto–Činghajaus kalnynas**, () – kalnų sistema Centrinėje Azijoje, Kinijoje (Tibeto AR, Činghajaus prov.), ir Indijoje (dalis Džamu ir Kašmyro provincijos), beveik sutampanti su istoriniu Tibetu. Aukščiausia ir viena didžiausių kalnų sistemų (plynaukščių) pasaulyje, dažnai vadinama „pasaulio stogu“.

Plotas ~2 mln. km². Pietuose riboja Himalajai, šiaurėje – Kunlunas, vakaruose – Karakorumas, rytuose – Hengduano kalnai. Vyrauja plokščios ir nedaug kalvotos aukštikalnių lygumos, iškilusios į 4000-5000 m aukštį, su kalnagūbriais, siekiančiais 6000-7000 m aukštį. Lygumas sudaro smiltainis, skalūnai, kalkakmenis, o kalnus – daugiausia gneisai ir granitas. Pietuose, palei Himalajus, Tibeto kalnynas leidžiasi į tektoninį lūžį – Transhimalajus.

Klimatas ryškiai kontinentinis, rūstus. Kritulių nuo 500–700 mm per metus pietuose, iki 100–200 mm šiaurėje. Žiemą sniego beveik nebūna. Sniego linija yra 5000-6000 m aukštyje (aukščiausia pasaulyje). Tangalo, Kailašo ir kituose kalnagūbriuose – ledynai. Daug ežerų (Namco, Selingas, Dangrajumas ir kt.). Tibeto kalnyne ištakas gauna daug didžiųjų Azijos upių: Indas, Brahmaputra, Salvinas, Mekongas, Jangdzė, Chvangchė. Vyrauja šaltosios kalnų pusdykumės ir dykumos, slėniuose – skurdūs krūmynai.

## Šaltiniai
Kalvaitis

**Kalvaitis** − lietuviška vyriškos giminės pavardė.

Šios pavardės moteriškosios giminės formos yra: Kalvaitienė (ištekėjusi moteris) ir Kalvaitytė (mergautinė pavardė).

Pavardė *Kalváitis* (arba *Kálvaitis*) greičiausiai reiškia „kalvio sūnus“, nors gali būti ir iš *kalváitis, kalvaĩtis* „kalvos gyventojas“.

Pavardę turi šie garsesni asmenys:

* Brunonas Kalvaitis –  teisininkas, visuomenės veikėjas, daktaras (1930 m.);
* Juozas Kalvaitis – vargonininkas, dirigentas, kompozitorius;
* Romas Kalvaitis – politikas;
* Romualdas Aloyzas Kalvaitis – inžinierius zootechnikas, politikas;
* Stasys Kalvaitis – pianistas, chorvedys, pedagogas;
* Vilius Kalvaitis – tautosakininkas;
* Vladas Kalvaitis – inžinierius geodezininkas, fotografas, knygų autorius.

## Šaltiniai
Edvard Tomaševič

**Edvard Tomaševič** (g. 1952 m. sausio 20 d.) – agronomas, Vilniaus krašto politinis veikėjas.

## Biografija

1979 m. baigė Leningrado žemės ūkio institutą, agronomas.

1970–1971 m. Vilniaus rajono F. Dzeržinskio kolūkio brigadininkas. 1971–1973 m. tarnavo tarybinėje armijoje. 1973–1974 m. F. Dzeržinskio kolūkio augalų apsaugos agronomas. 1974–1977 m. Vilniaus rajono Lenino kolūkio vyriausias agronomas, 1977–1978 m. pirmininko pavaduotojas. 1978–1990 m. F. Dzeržinskio kolūkio pirmininkas, 1992–2013 m. Mickūnų žemės ūkio bendrovės direktorius.

1990–1992 m. Aukščiausiosios Tarybos deputatas, balsuojant dėl Lietuvos nepriklausomos valstybės atstatymo susilaikė. 1995-1997 m. ir 2003–2007 m. Vilniaus rajono savivaldybės tarybos narys.
Dargis

;Dargis
* Alfonsas Dargis – tapytojas, grafikas, scenografas, poetas;
* Eligijus Dargis – politikas;
* Jokūbas Dargis – dainininkas, chorvedys, pedagogas;
* Leonardas Algirdas Dargis – ekonomistas;
* Petras Dargis (1907) – operos dainininkas;
* Petras Dargis (1955) – politikas;
* Robertas Dargis – verslininkas, visuomenės veikėjas;
* Steponas Dargis – vargonininkas, chorvedys;
* Vincas Dargis – kunigas, draudžiamos literatūros platintojas;
* Vladas Dargis – spaudos ir radijo žurnalistas, redaktorius;
;Dargienė
* Zinaida Irutė Dargienė – dailininkė tekstilininkė.

Pavardė labiausiai paplitusi Žemaitijoje. Kildinama nuo žodžio *dargùs* „darganotas; bjaurus, nemalonus, negražus, šlykštus; piktas, irzlus“.

## Šaltiniai
Bignose: The Caveman

**Bignose: The Caveman** – NES konsolės nuotykių žaidimas, kurį 1991 m. išleido Codemasters.

## Istorija
Jūs kontroliuojate pagrindinį veikėją – Didžianosį (Bignose). Šis yra baisiai alkanas. Deja, pavalgyt jis galės tik perkeliavęs 4 salas.

## Žaidimo pasaulis
Žaidime vyrauja 4 salos, o kiekvienoje saloje yra net po 7 lygius. Kiekvieno lygio pabaigoje Didžianosis turi nugalėti po stipresnįjį priešininką - bosą.

### Rojaus sala

Ši sala taip pavadinta dėl savo nesudėtingumo. Čia vyrauja lygiai su mažai kliūčių.

### Pabaisų sala

Ši sala jau gerokai sudėtingesnė lygiais. Lygiai pilni įvairių kliūčių, kurie Didžianosiui gali atimti gyvybę. Pavyzdžiui, čia gausu vandens telkinių, pro kuriuos galima praeiti tik per vėžlių, kurie tai panyra, tai išnyra, kiautus. Didžianosis plaukti negali, todėl neapskaičiavęs vėžlių veiksmų ir įkritęs vandenin, tuojau nuskęsta. Taip pat saloje yra gudriai skraidančių vabzdžių. Salos olos dar nesvetingesnės: nuo stalaktitų laša žalingi lašai, stalagmituose esti pasislėpusių pelių, o olų boso - kirmino, veiksmus reikia perprasti (arba tiesiog spėti), tik tada be burtų galima bus jį įveikti. Be to, olose itin daug lavos daubų.

### Siaubo sala

Ši sala dar sudėtingesnė lygiais. Čia dar daugiau gudrių gyvių, o lygiuose dar daugiau kliūčių. Kai kurie veikėjai dažnai apgauna savo nepastebimumu (kaip, pavyzdžiui, raudonasis skorpionas). Taip pat salos čia dar nesvetingesnės: stalaktituose pasislėpę aštrūs varvekliai, krentantys, pajutę Didžianosį.

### Chaoso sala

Ši sala sudėtingiausia lygiais. Tai finalinė sala.

## Žaidimo veikėjai
Žaidime gausu įvairiausių gyvų padarų: pradedant pačiu Didžianosiu ir keliais pardavėjais, baigiant Didžianosio priešininkais: dinozaurais, priešistorinėmis žuvimis, pabaisomis ir priešistoriniams laikams nederančiomis pelėmis ir varlėmis.

## Šaltiniai
Vladislavas Švedas

**Vladislavas Švedas** (, g. 1944 m. liepos 1 d.) – sovietinis partinis bei politinis veikėjas.

## Biografija
1947 m. su šeima atvyko į Lietuvą. 1961–1963 m. Utenos laboratorinių elektros krosnelių gamyklos darbininkas. 1963-1967 m. studijavo Kauno politechnikos institute, inžinierius mechanikas. 1967–1969 m. laboratorinių elektros krosnelių gamyklos technologas, konstruktorius, meistras, baro viršininkas. Nuo 1969 m. komjaunimo darbuotojas, 1970-1975 m. dirbo LLKJS CK. Nuo 1975 m. partinis darbuotojas: 1978-1981 m. LKP Vilniaus miesto Lenino rajono komiteto sekretorius, 1983-1987 m. Vilniaus miesto Spalio rajono komiteto II, nuo 1987 m. I sekretorius. 1983 m. baigė Vilniaus aukštąją partinę mokyklą. 1990–1992 m. LKP (SSKP) Centro komiteto II sekretorius.

1990 m. lapkričio 24 d. – 1991 m. lapkričio 5 d. Aukščiausiosios Tarybos deputatas. Vienas 1991 m. sausio 13 d. perversmo organizatorių, kaltinamas antivalstybinių organizacijų kūrimu, žmonių žudymo organizavimu, žmonių sužalojimu ir kitais nusikaltimais.  1992 m. pabėgo į Baltarusiją, iki 1996 m. gyveno Vitebske. Nuo 1996 m. gyvena Maskvoje. Dirbo Vladimiro Žirinovskio vadovaujamos Liberalų demokratų partijos sekretoriate, 2004 m. liepos mėn. išėjo į pensiją. 2019 m. Sausio 13-osios įvykių byloje pripažintas kaltu ir nuteistas 10 metų laisvės atėmimo bausme.

Yra paskelbęs straipsnių socialiniais, ekonomikos ir politikos klausimais.

## Įvertinimas
* 1978 m. LTSR komjaunimo premija

## Šaltiniai
Sevilijos Sevilla (krepšinio klubas)

**Sevilijos Cajasol** – Ispanijos krepšinio klubas, įsikūręs Sevilijoje, žaidžiantis ACB lygoje.

Klube keturis sezonus rungtyniavo lietuvis Donatas Slanina.

Ekipa du sezonus yra žaidusi Eurolygoje, sezoną Saportos taurėje bei du sezonus Koračo taurėje.

Aukščiausi pasiekimai nacionaliniame čempionate – du kartus iškovota antroji vieta ACB lygoje. Abukart finale nusileista Barselonos „Becelona“ klubui.

1999 m. komanda pasiekė Ispanijos taurės finalą, kuriame pralaimėjo Vitorijos „TAU Cerámica“ krepšininkams.

Nuo įkūrimo iki 2007 m. klubas vadinosi pagrindinio rėmėjo *Caja San Fernando* vardu.

## Laimėjimai

### [[ACB]]

* 1990-1991 m. – 12 vieta
* 1991-1992 m. – 19 vieta
* 1992-1993 m. – 5 vieta
* 1993-1994 m. – 5 vieta
* 1994-1995 m. – 10 vieta
* 1995-1996 m. – 2 vieta
* 1996-1997 m. – 9 vieta
* 1997-1998 m. – 13 vieta
* 1998-1999 m. – 2 vieta
* 1999-2000 m. – 5 vieta
* 2000-2001 m. – 12 vieta
* 2001-2002 m. – 12 vieta
* 2002-2003 m. – 12 vieta
* 2003-2004 m. – 12 vieta
* 2004-2005 m. – 10 vieta
* 2005-2006 m. – 11 vieta
* 2006-2007 m. – 13 vieta
* 2007-2008 m. – 10 vieta
* 2008-2009 m. – 14 vieta
* 2009-2010 m. – 6 vieta
* 2010-2011 m. – 11 vieta

## Nuorodos

* Ispanijos lygos svetainė
Nintendo Entertainment System

**Nintendo Entertainment System** (**NES**), Japonijoje dar vadinta **Famicom** – „Nintendo“ bendrovės sukurta 8 bitų kompiuterinių žaidimų konsolė, sparčiai gaminta nuo ankstyvojo XX a. devintojo dešimtmečio iki pat dešimtojo dešimtmečio. „Nintendo“ teigimu, buvo parduota virš 61,9 mln. vnt. NES konsolių ir 500 mln. vnt. žaidimų jai.

Nuo 1993 m. „Interpons“ tiekia „Nintendo“ gaminius (NES, SNES, „Game Boy“) Baltijos šalyse, tačiau vietinė spauda šiuos gaminius apibūdino kaip per brangius paprastam piliečiui. Vietoj to populiaresni buvo kiniški klonai, tokie kaip „Dendy“ ar „Zhiliton“. 

NES priklauso trečiajai kompiuterinių žaidimų konsolių kartai.

## Istorija
Masayuki Uemura suprojektavo konsolę, kuri buvo išleista 1983 m. birželio 15 d. Japonijoje.

## Techniniai duomenys
* **[[Procesorius]]:** Ricoh 2A03 (6502 derivatas), 1,77 MHz (PAL) / 1,79 MHz (NTSC) taktinis dažnis
* **[[Atmintis (kompiuterio)|Atmintis (RAM)]]:** 2 KB (kai kurie žaidimai, kaip kad Super Mario Bros. 3 (8 KB) turi papildomos atminties)
* **Vaizdo sistema:**
** Grafikos procesorius: Ricoh PPU (NTSC: RP2C02, PAL: RP2C07), atitinkamai 5,37 MHz ir 5,32 MHz
** Atmintis: 2 KB
** Raiška: 256 × 224 pikselių (NTSC), 256 × 240 pikselių (PAL)
** Atvaizduojama 16 iš 52 spalvų vienu metu
* **Garso sistema:** integruota į procesorių (5 kanalai)
* **Matmenys:** 255 mm × 85 mm × 202 mm

## Žaidimai
NES (Nintendo Entertainment System) žaidimai – tai 8 bitų kompiuteriniai žaidimai, kurti nuo 1983 m. iki pat dešimtojo dešimtmečio vidurio. Ypač daug susidomėjimo sulaukė „Super Mario Bros.“ serijos žaidimai.

NES konsolėje buvo kuriama ypač daug veiksmo (*action*) ir nuotykinių (*adventures*) žaidimų. Juose visuose buvo vienas labai teigiamas dalykas – nebuvo smurto ir kraujo. Be abejo, tam turėjo įtakos ir grafika. Sėkmės sulaukę žaidimai sulaukdavo ir tęsinio – pvz., „Bignose Freaks Out“ buvo „“ tęsinys, o štai „Teenage Mutant Ninja Turtles“ turėjo daugiau nei 5 žaidimo dalis.

Populiariausių žaidimų NES konsolei sąrašas (Pastaba. Duomenys ne pilnai patikrinami. Kai kurie žaidimai NES sistemai kartais buvo platinami vienoje kasetėje, pavyzdžiui, „Super Mario Bros.“ ir „Duck Hunt“):
* „Super Mario Bros.“ (išplatintas 40,24 mln. kopijų tiražu)
* „Duck Hunt“ (28,31 mln.)
* „Super Mario Bros. 3“ (17,28 mln., „Super Mario“ franšizė)
* „Super Mario Bros. 2“ (7,46 mln., „Super Mario“)
* „The Legend of Zelda“ (6,51 mln.)
* „Tetris“ (5,58 mln.)
* „Dr. Mario“ (4,85 mln., „Mario“).
* „Zelda II: The Adventure of Link“ (4,38 mln., „The Legend of Zelda“)
* „Teenage Mutant Ninja Turtles“ (4,17 mln., „Vėžliukai nindzės“)
* „Excitebike“ (4,16 mln.)

## NES Classic Edition
NES Classic Edition yra 2016 m. išleista miniatiūrinė originalios NES konsolės versija su integruotais 30 originalių NES žaidimų, tarp kurių pirmieji „Donkey Kong“, „Super Mario“, „The Legend of Zelda“, „Metroid“ ir „Final Fantasy“ serijų žaidimai. Žaidimus galima žaisti vienam arba dviem žaidėjams dideliame TV ekrane naudojant originalaus seno dizaino pultelius.

## Išnašos

## Nuorodos
* Oficiali svetainė
Juozas Bagdonas

**Juozas [[Bagdonas]]**:

* Juozas Bagdonas (1866) – gydytojas, knygnešys, spaudos darbuotojas
* Juozas Bagdonas (1911) – dailininkas, muziejininkas
* Juozas Bagdonas (1917) – kompozitorius, choro dirigentas, pedagogas
* Juozas Bagdonas (1968) – irkluotojas, olimpietis
Mariupolis

**Mariupolis** – uostamiestis pietryčių Ukrainoje, Donecko srityje, prie Kalmiuso ir Kalčiko upių santakos ir Azovo jūros. Miestas yra gausiame geležimi regione bei yra svarbus transporto, kalnakasybos ir plieno gamybos centras. Čia gaminamos mašinos ir įrengimai, apdirbamas maistas ir mediena. 

## Istorija

1948–1989 m. vadinosi ***Ždanovu*** sovietinio veikėjo A. Ždanovo (1896–1948) garbei.

Miestas labai nukentėjo 2022 m. Rusijos sukelto karo Ukrainoje metu. Nuo 2022 m. vasario 24 d. rusų karinės pajėgos apsupo miestą iš visų pusių bei nuolat bombardavo. 2022 m. kovo 13 d. duomenimis nuo šių atakų žuvo 2 500 gyventojų. Tarptautinis raudonasis kryžius paskelbė, kad miestas artėja prie humanitarinės krizės.  Organizacijos duomenimis, šimtams tūkstančių miesto gyventojų senka būtinos išgyvenimui priemonės kaip maistas ar vanduo.

2022 m. kovo 6 d. Mariupoliui suteiktas Ukrainos miesto-didvyrio garbės vardas.

## Žymūs žmonės

Mariupolio mieste 1952 m. spalio 17 d. gimė Tatjana Romaškina – pianistė, Klaipėdos universiteto Menų fakulteto Instrumentinės katedros profesorė.

## Sportas
* FK Ìllìčìvecʹ Marìupolʹ (futbolas)

## Šaltiniai
Briedis (reikšmės)

**Briedis** gali reikšti:
* briedis – elninių šeimos žinduolis;
* briedis (simbolis) – heraldinis simbolis.
* „Briedis“ – leidykla

Taip pat:
* Šakių „Pasakų briedis“ – Šakių futbolo klubas

## Pavardės

;Briedis
* Albinas Briedis – žurnalistas, redaktorius;
* Algirdas Briedis – sporto gydytojas, politikas;
* Juozas Briedis – agronomas, chorvedys;
* Mindaugas Briedis – istorikas, politikas;
* Stasys Briedis – agronomas;
* Steponas Briedis – teisininkas;
* Vytautas Briedis – olimpietis, irkluotojas, irklavimo treneris, visuomenės veikėjas.
;Briedienė
* Palmyra Briedienė-Navickaitė – muzikos mokytoja ir chorvedė;
* Vanda Briedienė – ekonomistė, politinė bei visuomenės veikėja;
;Biedytė
* Ela Briedytė – krepšininkė.

Labiau Šiaurės Lietuvoje paplitusi pavardė (Nemunėlio Radviliškis, Naujamiestis, Imbradas, Kruopiai, Dusetos, Skiemonys ir kt.). Galbūt susijusi su latviška pavarde *Briedis*. Kilusi iš gyvūno pavadinimo *bri̇́edis*.

## Šaltiniai
Kunlunas

**Kunlunas** (, ) – vienas didžiausių pasaulio kalnynų, išsidėstęs Centrinėje Azijoje, Kinijos vakaruose ir Tibete.

## Geografija

Kalnynas driekiasi iš vakarų į rytus 2700 km, nuo Pamyro iki Sino Tibeto kalnų. Kalnų grandinės plotis svyruoja nuo 150 km vakaruose iki 600 km rytuose, aukštis siekia iki 7723 m (Ulugmuztago k.), šiauriniai šlaitai leidžiasi į Tarimo dubumą, Takla Makano dykumą, Alašano dykumą, pietiniai – pereina į Tibeto kalnyną. Svarbiausi Kunluno kalnagūbriai: Kašgaro, Rusų, Altintagas, Arkatagas, Bajan Chara Ula, Nanšanas, Bokalyktagas ir kt.

Kunlunas susidarė paleozojaus eroje, alpinės kalnodaros būdu. Jį sudaro granitas ir metamorfinės uolienos. Kalnynui būdingi aukšti, mažai raižyti kalnai stačiais šiauriniais ir nuožulniais pietiniais šlaitais. Klimatas sausas, kontinentinis. Aukštikalnėse sausio mėnesį temperatūra nukrinta iki -35 °C, liepą pasiekia +10 °C. Per metus šiame kalnyne iškrinta nuo 50 mm kritulių vakaruose, iki 500 mm – rytuose. Apie 11,6 tūkst. km² Kunluno kalnyno ploto užima ledynai, jame tekančios upės trumpos, nevandeningos. Rytuose, Nanšane, yra Kukunoro ežeras. Kunlune vyrauja kalnų dykumos ir stepės, šiauriniuose šlaituose – nedideli miškų ir pievų plotai. Pagrindinė žemės ūkio šaka – gyvulininkystė. Iki 3600 m aukščio vystoma oazinė žemdirbystė (kviečiai, rugiai).

## Mitologija
Kalnynui dabartinį pavadinimą davė kinai pagal legendinį kalną senojoje mitologijoje, kuris nebūtinai sutapo su Kunluno kalnynu.

Pasak mitologijos šaltinių, Kunlunas stūksojo labai toli vakaruose ir buvo siejamas su stebuklinga vieta, nemirtingųjų buveine arba rojumi. Jis buvo priešpriešinamas rytuose stūksojusiam šventajam Tai kalnui ar Rytų jūroje plaukiojusiai Penglai salai. Nuo senovės Kunlunas buvo siejamas su deivės motinos Sivangmu buveine. Įsigalint daoizmui, ši deivė tapo nemirtingumo vaistų globėja.

Vėlesniais laikais atsirado mitai, kad Kunlune savo rezidenciją turi Huangdi.

## Šaltiniai
Madrido Estudiantes

**Madrido Estudiantes** – Ispanijos krepšinio klubas, įsikūręs šalies sostinėje Madride, dalyvaujantis Ispanijos aukščiausioje krepšinio lygoje ACB.

Klubas tris kartus laimėjo Ispanijos nacionalinę taurę bei keturis kartus užėmė antrą vietą. Taip pat keturis kartus užėmė antrą vietą Ispanijos čempionate.

Aukščiausi pasiekimai tarptautinėje arenoje – 1999 m. Koračo taurės vicečempionas bei 1992 m. Eurolygos finalinio ketverto dalyvis.

## Nuorodos

* Neoficialus klubo puslapis ir forumas (ispanų kalba)
* Ispanijos lygos puslapis
* FIBA Europos taurės puslapis
Skeligo salos

**Skeligo salos** (, ) – dvi nedidelės stačių šlaitų uolėtos salos Airijoje, esančios netoli Iveraho pusiasalio Kerio grafystėje. 

Abi salos yra gerai žinomos dėl jose esančių jūros paukščių kolonijų, kurios savo dydžiu ir įvairove yra svarbiausios Airijoje. Ypač gausios yra šiaurinių padūkėlių ir mormonų populiacijos (daugiau nei 4000 mormonų yra vien tik Didžiajame Skelige). Salose taip pat veisiasi tripirščiai kirai, laibasnapiai narūnėliai, alkos.

## Mažasis Skeligas

Mažasis Skeligas () yra mažesnioji sala, apie 1,5 km nuo Didžiojo Skeligo salos. Sala lankytojams neprieinama. Joje yra didžiausia Airijoje ir antra pagal dydį pasaulyje šiaurinių padūkėlių kolonija, kurioje esama apie 30 000 paukščių porų.

## Didysis Skeligas

Didysis Skeligas (taip pat žinomas kaip Skeligas Michaelis, air. *Sceilig Mhichíl*) yra didesnioji sala, virš jūros lygio iškilusi daugiau kaip 230 m. Joje yra VI a. pastatytas krikščioniškas vienuolynas. Sala įtraukta į UNESCO pasaulio paveldą.

## Nuorodos
*Svetainė, skirta Skeligo saloms
Alikantės Lucentum

**Alikantės „Lucentum“** – Katalonijos krepšinio klubas, įsikūręs Ispanijos mieste Alikantėje, žaidžiantis elitinėje Ispanijos krepšinio lygoje ACB.

## Komandos sudėtis [[2007]]–[[2008]] m.

*  Cameron Bennerman
*  Stephane Dumas
*  Manuel Blázquez
*   Josh Fisher
*  Alan Digbeu
*   Axel Weigand
*  Lucio Angulo
*   Keith Waleskowski
*  Taylor Copennrath

## Nuorodos

* ACB lygos puslapis
* Oficialus klubo puslapis
Bagdonas

;Bagdonas
* Albinas Bagdonas – psichologas, sociologas;
* Andrius Bagdonas – politikas;
* Antanas Bagdonas – dirigentas, pedagogas;
* Apolinaras Bagdonas – pedagogas, filologas, poetas;
* Edminas Bagdonas – diplomatas;
* Edmundas Pranas Bagdonas – gydytojas chirurgas;
* Gediminas Bagdonas – dviratininkas;
* Gintaras Bagdonas – karininkas, žvalgybininkas;
* Juozas Bagdonas (1866) – gydytojas, knygnešys, spaudos darbuotojas;
* Juozas Bagdonas (1911) – dailininkas;
* Juozas Bagdonas (1917) – kompozitorius, choro dirigentas, pedagogas;
* Juozas Bagdonas (1968) – irkluotojas, olimpietis;
* Matas Bagdonas – pedagogas, žurnalistas, redaktorius;
* Mikas Bagdonas – diplomatas, visuomenės veikėjas;
* Rimantas Bagdonas (1938) – imtynininkas;
* Rimantas Bagdonas (1952) – kompozitorius, pianistas, aranžuotojas, džiazo muzikos atlikėjas;
* Stanislovas Bagdonas – politikas;
* Valentinas Bagdonas – kompozitorius;
* Vytautas Bagdonas – žurnalistas, kraštotyrininkas;
* Vladas Bagdonas – aktorius, režisierius, dainininkas.

;Bagdonienė
* Vida Cesiūnaitė (*Bagdonienė*) – irkluotoja;
* Vitalija Bagdonienė (*Senkutė*) – gydytoja, habilituota biomedicinos mokslų daktarė.

Taip pat:
* Bagdonas Andriejaitis Sakaitis – LDK didikas
* Bagdonas (kaimas)
* Bagdonai

## Etimologija
Pavardė kilusi iš slaviško asmenvardžio *Bogdan* (, sen. , ), kuris reiškia „Dievo dovana“ (greičiausiai sukurtas pagal tą patį reiškiantį graikišką vardą *Theodosius*).

## Šaltiniai
Jamdrokas

**Jamdrokas** (, ) – vienas iš trijų didžiausių Tibeto šventųjų ežerų. Išsidėstęs Tibeto kalnyne, 90 km į vakarus nuo Gjantsės miesto. Ežeras 72 km ilgio, apsuptas snieguotų kalnų viršukalnių ir maitinamas ledynų. Ežero vakariniame gale yra ištaka. Daug įlankų ir užutėkių. Jamdroko ežere yra salų. Ežeras žiemą užšąla. Prie ežero įsikūrusiose gyvenvietėse verčiamasi žvejyba, žemdirbyste. 1996 m. vakariniame ežero gale, prie Pai Ti kaimelio, įkurta galingiausia Tibete elektrinė.

Jamdroko ežeras, pasak tibetiečių mitologijos, yra persikūnijusi dievybė.
Oginskis

**Oginskis** − lietuviška vyriškos giminės pavardė.

Šios pavardės moteriškosios giminės formos yra: Oginskienė (ištekėjusi moteris) ir Oginskytė (mergautinė pavardė).

Pavardę turi šie garsesni asmenys:

*Aleksandras Oginskis – LDK karinis ir politinis veikėjas;
*Andrius Ignotas Oginskis – LDK karinis ir politinis veikėjas;
*Bogdanas Oginskis – kunigaikštis, Rietavo dvaro savininkas;
*Boguslavas Kazimieras Oginskis – LDK karinis ir politinis veikėjas;
*Ignotas Oginskis – LDK karinis ir politinis veikėjas;
*Irenėjus Kleopas Oginskis – kunigaikštis, Rietavo dvaro savininkas;
*Gabrielius Oginskis – kunigaikštis, Mūro Strėvininkų dvaro savininkas;
*Grigalius Antanas Oginskis – kunigaikštis, Žemaitijos seniūnas;
*Jonas Oginskis – LDK karinis ir politinis veikėjas;
*Jonas Jackus Oginskis – LDK karinis ir politinis veikėjas;
*Jurgis Oginskis – kunigaikštis, Žemaičių seniūnas;
*Juzefas Tadas Oginskis – LDK karinis ir politinis veikėjas;
*Kazimieras Dominikas Oginskis – LDK karinis ir politinis veikėjas;
*Kazimieras Marcijonas Oginskis – LDK karinis ir politinis veikėjas;
*Leonas Kazimieras Oginskis – LDK karinis ir politinis veikėjas;
*Marcijonas Aleksandras Oginskis – LDK karinis ir politinis veikėjas;
*Marcijonas Bogdanas Oginskis – LDK karinis ir politinis veikėjas;
*Marcijonas Mykolas Oginskis – LDK karinis ir politinis veikėjas;
*Mikalojus Pranciškus Oginskis – LDK karinis ir politinis veikėjas;
*Mykolas Oginskis – kunigaikštis, Plungės dvaro savininkas;
*Mykolas Kazimieras Oginskis – poetas, dailininkas, kompozitorius;
*Mykolas Kleopas Oginskis – kompozitorius, diplomatas, politikas;
*Samuelis Levas Oginskis – LDK karinis ir politinis veikėjas;
*Simonas Karolis Oginskis – LDK karinis ir politinis veikėjas;
*Stanislovas Jurgis Oginskis – LDK karinis ir politinis veikėjas;
*Pranciškus Ksaveras Oginskis – LDK karinis ir politinis veikėjas;
*Tadas Pranciškus Oginskis – LDK karinis ir politinis veikėjas.
San Sebastiano Gipuzkoa

**San Sebastiano GBC** – Ispanijos baskų krepšinio klubas. Nors įkurtas visai neseniai (2001 m.), jau spėjo laimėti LEB lygą ir 2006–2007 m. sezone pakilti į aukščiausią Ispanijos krepšinio divizioną ACB, tačiau jame per 34 rungtynes iškovojęs tik 8 pergales užėmė paskutinę vietą ir kitą sezoną nukrito į antrąją lygą.

## Nuorodos

* ACB lygos puslapis
Namco ežeras

**Namco** (, ), **Tengri Nuras** – nenuotakus, druskingas ežeras Tibete. Išsidėstęs Tibeto kalnyne, prie šiaurinių Njenčen Tanglos kalnagūbrio šlaitų, 42 km į šiaurės vakarus nuo Lasos, 4718 m aukštyje. Plotis 30 km, ilgis 70 km. Užšalęs lapkričio-gegužės mėnesiais. Gausu žuvies.

Namco ežeras – svarbus Tibeto turistinis ir piligriminis objektas. Ežero pakrantėje įsikūręs Taš Doro vienuolynas.